ฉลุย! ผู้ถือหุ้น STGT ไฟเขียวแตกพาร์เหลือ 0.5 บ.
ฉลุย! ผู้ถือหุ้น STGT ไฟเขียวแตกพาร์เหลือ 0.5 บ. จากเดิม 1 บ.
ฉลุย! ผู้ถือหุ้น STGT ไฟเขียวแตกพาร์เหลือ 0.5 บ. จากเดิม 1 บ.
25 ธ.ค. 2563

บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ระบุว่า ที่ประชุมวิสามัญผู้ถือหุ้น ครั้งที่ 1/2563 ในวันที่ 25 ธ.ค.2563 มีมติอนุมัติเปลี่ยนแปลงมูลค่าหุ้นที่ตราไว้ จากเดิมมูลค่าหุ้นละ 1 บาท เป็นมูลค่าหุ้นละ 0.5 บาท และแก้ไขเพิ่มเติมหนังสือบริคณห์สนธิ ข้อ 4 ของบริษัทฯ เพื่อให้สอดคล้องกับการเปลี่ยนแปลงมูลค่าหุ้นที่ตราไว้
อีกทั้งยังอนุมัติการจ่ายเงินปันผลระหว่างกาลของบริษัทฯ ในอัตราหุ้นละ 1.25 บาท รวมเป็นเงินปันผลทั้งหมดไม่เกิน 1,785,975,000 บาท โดยจ่ายจากโครงการที่ได้รับการส่งเสริมการลงทุนที่มีสิทธิยกเว้นภาษีหัก ณ ที่จ่าย ซึ่งการจ่ายเงินปันผลในครั้งนี้เป็นไปตามนโยบายการจ่ายเงินปันผลของบริษัท ทั้งนี้บริษัทได้จ่ายเงินปันผลระหว่างกาลในวันที่ 9 ธ.ค.2563 เป็นที่เรียบร้อยแล้ว
นอกจากนี้ยังอนุมัติการทำรายการเกี่ยวกับการซื้อหุ้นสามัญและที่ดินพร้อมสิ่งปลูกสร้างจากบุคคลที่เกี่ยวโยงกัน คือบริษัท  ศรีตรังแอโกรอินดัสทรี จำกัด (มหาชน) หรือ STA ซึ่งเป็นผู้ถือหุ้นใหญ่ของบริษัท จำนวน 4 รายการ ประกอบด้วย 1. อนุมัติเข้าซื้อหุ้นสามัญในบริษัท พรีเมียร์ซิสเต็มเอ็นจิเนียริ่ง จาก STA และบริษัท รับเบอร์แลนด์โปรดักส์ จำกัด (RBL)
รวมทั้ง 2. อนุมัติเข้าซื้อหุ้นสามัญในบริษัท สะเดา พี.เอส.รับเบอร์ จำกัด จาก STA และ 3. อนุมัติการซื้อที่ดินพร้อมสิ่งปลูกสร้างจากบริษัท อันวาร์พาราวูด จำกัด  ซึ่งเป็นบริษัทย่อยของ STA รวมถึง 4. อนุมัติการเข้าซื้อที่ดินพร้อมสิ่งปลูกสร้างจาก STA